Egertonin yliopisto

Egertonin yliopisto (engl. Egerton University, lyhennys EU) on kenialainen julkinen yliopisto, jonka pääkampus sijaitsee Njorossa. Lisäksi yliopistolla on kolme muuta kampusta ja verkkokampus. Egertonin yliopisto perustettiin alkujaan (1939) maatalousalan kouluksi, josta kehittyi vuosien kuluessa Nairobin yliopiston alainen korkeakoulu (1986). Nykyisen nimensä ja yliopiston aseman oppilaitos sai vuonna 1987. Yliopistossa opiskeli lukuvuonna 2024-2025 alempaa korkeakoulututkintoa 17 717 opiskelijaa. Ylempään korkeakoulututkintoon tähtäsi 2 908 ja tohtoriksi opiskeli 476 jatko-opiskelijaa. Yliopisto on sijoittunut vuosien 2024–2025 yliopistovertailuissa yleensä Kenian kymmenen parhaimman yliopiston joukkoon. Lähteet Aiheesta muualla Kuvia tai muita tiedostoja aiheesta Egertonin yliopisto Wikimedia Commonsissa